ભુજ : કચ્છમાં સવાર-સાંજ ઠંડીનો વર્તારો અનુભવાય છે અને ભરબપોરે કાળઝાળ ગરમીનો સામનો લોકોને કરવો પડે છે ત્યારે જિલ્લામાં બેવડી ઋતુને કારણે રોગચાળો વકર્યો છે. ડેન્ગ્યુ, મેરેલિયા સહિતના ચેપી રોગોએ માથું ઉચક્યું છે. તેની સાથે જ સ્વાઈન ફલુના વધતા જતા કેસો પણ અટકવાનું નામ લેતા નથી. તેવામાં શનિવારે પણ સ્વાઈન ફલુના વધુ ત્રણ પોઝીટીવ કેસ નોંધાયા હતા. જયારે આજે સવારે સ્વાઈન ફલુના કારણે હોસ્પિટલમાં સારવાર લઈ રહેલા ૪૮ વર્ષિય પુરૂષે દમ તોડી દિધો હતો. ભુજના આરટીઓ પ્લોટ નંબર ૩૦માં રહેતા ૪૮ વર્ષિય પુરૂષનો સ્વાઈનફલુ રિપોર્ટ ગત ૧૪મી નવેમ્બરે પોઝિટીવ આવ્યો હતો અને તેમને સારવાર માટે ભુજની ખાનગી હોસ્પિટલમાં સારવાર દરમ્યાન આજે સવારે દમ તોડી દીધો હતો. આ મૃત્યુની સાથે જ આ વર્ષે સ્વાઈન ફલુના કારણે ૯ લોકોના મોત નિપજી ચુકયા છે. પરંતુ સ્વાઈન ફલુ અટકાવનું નામ નથી લઈ રહ્યું શનિવારે બે મહિલાઓ અને એક આધેડ સ્વાઈન ફલુનો ભોગ બન્યા હતા. નોંધાયેલા ત્રણ કેસો પૈકી ભુજની બે મહિલાઓ અને ભુજોડીના આધેડને સ્વાઈન ફલુ પઝિટિવ નોંધાયો હતો.